CELEX: 32015R2112
Language: sk
Date: 2015-11-23 00:00:00
Title: Nariadenie Komisie (EÚ) 2015/2112 z 23. novembra 2015, ktorým sa mení príloha I k nariadeniu (ES) č. 251/2009, ktorým sa vykonáva nariadenie Európskeho parlamentu a Rady (ES) č. 295/2008 o štrukturálnej podnikovej štatistike, pokiaľ ide o úpravu radov údajov po revízii klasifikácie produktov podľa činností (CPA) (Text s významom pre EHP)

24.11.2015   
            
            
               SK
            
            
               Úradný vestník Európskej únie
            
            
               L 306/4
            
         NARIADENIE KOMISIE (EÚ) 2015/2112
   z 23. novembra 2015,
   ktorým sa mení príloha I k nariadeniu (ES) č. 251/2009, ktorým sa vykonáva nariadenie Európskeho parlamentu a Rady (ES) č. 295/2008 o štrukturálnej podnikovej štatistike, pokiaľ ide o úpravu radov údajov po revízii klasifikácie produktov podľa činností (CPA)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 295/2008 z 11. marca 2008 o štrukturálnej podnikovej štatistike (1), a najmä na jeho článok 11 ods. 2 písm. e),
   keďže:
   
               (1)
            
            
               Nariadením (ES) č. 295/2008 sa stanovuje spoločný rámec na zber, spracovanie, zasielanie a vyhodnocovanie európskej štatistiky o štruktúre, činnosti, konkurencieschopnosti a výkonnosti podnikov v Únii.
            
         
               (2)
            
            
               Nariadením Európskeho parlamentu a Rady (ES) č. 451/2008 (2) sa zavádza štatistická klasifikácia produktov podľa činností (CPA) s cieľom splniť požiadavky na štatistiku v Únii.
            
         
               (3)
            
            
               V prílohe I k nariadeniu Komisie (ES) č. 251/2009 (3) sa stanovujú rady údajov, členenie a označenia produktov pre údaje, ktoré sa zasielajú na základe CPA.
            
         
               (4)
            
            
               V záujme zachovania porovnateľnosti a konzistentnosti so štandardmi klasifikácie produktov používanými na medzinárodnej úrovni je po nadobudnutí účinnosti nariadenia Komisie (EÚ) č. 1209/2014 (4) potrebné upraviť prílohu I k nariadeniu (ES) č. 251/2009, pokiaľ ide o členenie a označenia určitých produktov pre údaje, ktoré sa zasielajú na základe CPA.
            
         
               (5)
            
            
               Príloha I k nariadeniu (ES) č. 251/2009 by sa preto mala zodpovedajúcim spôsobom zmeniť.
            
         
               (6)
            
            
               Opatrenia stanovené v tomto nariadení sú v súlade so stanoviskom Výboru pre európsky štatistický systém,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 251/2009 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. novembra 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 97, 9.4.2008, s. 13.
   
      (2)  Nariadenie Európskeho parlamentu a Rady (ES) č. 451/2008 z 23. apríla 2008, ktorým sa zavádza nová štatistická klasifikácia produktov podľa činností (CPA) a ktorým sa zrušuje nariadenie Rady (EHS) č. 3696/93 (Ú. v. EÚ L 145, 4.6.2008, s. 65).
   
      (3)  Nariadenie Komisie (ES) č. 251/2009 z 11. marca 2009, ktorým sa vykonáva a mení a dopĺňa nariadenie Európskeho parlamentu a Rady (ES) č. 295/2008, pokiaľ ide o rady údajov, ktoré sa majú zostavovať pre štrukturálnu podnikovú štatistiku, a úpravy potrebné po revízii štatistickej klasifikácie produktov podľa činností (CPA) (Ú. v. EÚ L 86, 31.3.2009, s. 170).
   
      (4)  Nariadenie Komisie (EÚ) č. 1209/2014 z 29. októbra 2014, ktorým sa mení nariadenie Európskeho parlamentu a Rady (ES) č. 451/2008, ktorým sa zavádza nová štatistická klasifikácia produktov podľa činností (CPA) a ktorým sa zrušuje nariadenie Rady (EHS) č. 3696/93 (Ú. v. EÚ L 336, 22.11.2014, s. 1).
   
      PRÍLOHA
      Príloha I k nariadeniu (ES) č. 251/2009 sa mení takto:
      
                  1.
               
               
                  V bode 1 „SLUŽBY“ v tabuľke „Rad 1E“ v časti „Členenie podľa činnosti“ sa „osobitné súhrny“„HIT“, „MHT“, „MLT“ a „LOT“ nahrádzajú takto:
                  
                              „HIT
                           
                           
                              Priemyselná výroba špičkovej technologickej úrovne (NACE Rev.2 21 + 26 + 30.3)
                           
                        
                              MHT
                           
                           
                              Priemyselná výroba strednej až špičkovej technologickej úrovne (NACE Rev.2 20 + 25.4 + 27 + 28 + 29 + 30–30.1–30.3 + 32.5)
                           
                        
                              MLT
                           
                           
                              Priemyselná výroba strednej až nižšej technologickej úrovne (NACE Rev.2 18.2 + 19 + 22 + 23 + 24 + 25–25.4 + 30.1 + 33)
                           
                        
                              LOT
                           
                           
                              Priemyselná výroba nižšej technologickej úrovne (NACE Rev.2 10 + 11 + 12 + 13 + 14 + 15 + 16 + 17 + 18–18.2 + 31 + 32–32.5)“.
                           
                        
            
                  2.
               
               
                  V bode 2 „PRIEMYSEL“ v tabuľkách pre rady 2H, 2I, 2J a 2K v časti „Pokrytie činnosti“ sa text „Sekcie B – E NACE Rev.2 (okrem divízií 37, 38 a 39 NACE Rev.2)“ nahrádza textom „Sekcie B – D a divízia 36 NACE Rev.2“.
               
            
                  3.
               
               
                  V bode 3 „OBCHOD“ v tabuľkách pre rady 3E, 3F, 3G, 3H, 3I, 3J a 3K sa v časti „Členenie podľa činnosti“ vypúšťa text „Jednomiestny kód (sekcia) NACE Rev. 2“.
               
            
                  4.
               
               
                  V bode 4 „STAVEBNÍCTVO“ v tabuľke pre rad 4G „Členenie podľa činnosti“ sa text
                  „Trojmiestny kód (skupiny) NACE Rev.2
                  Dvojmiestny kód (oddiel) NACE Rev.2
                  Jednomiestny kód (kategória) NACE Rev.2“
                  nahrádza takto:
                  „Dvojmiestny kód (divízia) NACE Rev.2 okrem ukazovateľov 18 31 0 a 18 32 0 v prípade divízie 43
                  Jednomiestny kód (sekcia) NACE Rev.2 okrem ukazovateľov 18 31 0 a 18 32 0“.
               
            
                  5.
               
               
                  Bod 8 „SLUŽBY PODNIKOV“ sa mení takto:
                  
                              a)
                           
                           
                              V tabuľke „Rad 8A“ v časti „Členenie podľa typu produktov“ sa označenie produktu 63 12„Obsah internetového portálu“ nahrádza označením „Služby webových portálov“.
                           
                        
                              b)
                           
                           
                              V tabuľke „Rad 8A“ v časti „Členenie podľa typu produktov“ sa označenie produktu 73 11 13„Reklamný dizajn a koncepcia vývoja“ nahrádza označením „Vývoj reklamných koncepcií“.
                           
                        
                              c)
                           
                           
                              V tabuľke „Rad 8C“ v časti „Členenie podľa typu produktov“ sa vypúšťa produkt 70 22 4„Obchodné značky a licencie“.
                           
                        
                              d)
                           
                           
                              V tabuľke „Rad 8E“ v časti „Členenie podľa typu produktov“ sa označenie produktu 71 11 24„Architektonické poradenstvo“ nahrádza označením „Architektonické poradenstvo pre stavebné projekty“.